Kodinsk
Kodinsk (vene keeles Кодинск) on linn Venemaal Krasnojarski krais, Kežma rajooni halduskeskus. Kodinsk asub Krasnojarskist ligikaudu 470 km kirdes. Linnast 11 km põhjas Angara jõe ääres paikneb Bogutšanski hüdroelektrijaam. Asula rajati 1977. aastal seoses Bogutšanski hüdroelektrijaama ehitusega. Lähedalasuva küla järgi sai asula nimeks Kodinskaja Zaimka. 1978. aastal sai asula aleviks ja nimeks Kodinski. Linnaõigused ja praeguse nime sai Kodinsk 1989. aastal.